title: Nang Bangsing tekén I Belog
text: Déning kéto lantas kandikain I Parekan, "Ih parekan, kema jemakang I Belog jarané ané berag! Déning ané kéto koné demenina." Majalan lantas I Parekan nyemak jaran turin lantas kabaang I Belog. Suba kéto lantas mapamit I Belog tekén Ida Anaké Agung. Jarané ento lantas kategakin. Wiréh jaran berag, dadi tusing nyidaang koné baana malaib. Mara kedenga talin padangalané, makipekan kori jarané tan mari ia majalan bejag-bejug dasdasan I Belog labuhanga.